****

**Tisztelt Üdülő-, Kiskert és Tanya Tulajdonosok!**

A jó idő beköszöntével benépesülnek az üdülők, hétvégi házak és tanyák. Gazdáik megkezdik a mezőgazdasági tevékenységeket, a kiskertek életre kelnek. Ebben az időszakban a tulajdonosok az otthon tartott mezőgazdasági kisgépeket, szerszámokat, szivattyúkat, termelőeszközöket, vegyszereket, vetőmagokat, üzemanyagot, az ott tartózkodáshoz szükséges személyes tárgyakat, eszközöket (TV, rádió) nem viszik haza, azok őrizetlenül maradnak. A bűnözők is tisztában vannak ezekkel a körülményekkel és megszaporodnak a betörések.

**Az ilyen típusú bűncselekmények megelőzése érdekében az alábbiakat ajánljuk:**

* Az ajtókat, ablakokat megfelelő mechanikai védelemmel kell ellátni. A pinceablaktól a külső padlásajtóig, a szivattyúaknától a szerszámtárolóig – mindegyik védelméről gondoskodni kell.
* Létrát se hagyjanak elérhető helyen, csökkentsék a padlásajtó vagy az emeleti ablak betörésének lehetőségét!
* Javasoljuk az ajtók több biztonsági zárral való ellátását.
* Kisebb beruházást igényel néhány mozgásérzékelő lámpa felszerelése az épületre, amely szintén elriaszthatja az illetéktelenül behatolni szándékozókat.
* A könnyen mozdítható, rendszeresen nem használatos értékeket vigyék haza, ne hagyja a kiskertben, hétvégi házban!
* Értékkel bíró, beazonosítható tárgyairól készítsenek fényképet, zsebleltárt!

**Ha bűncselekmény áldozatává válik, azonnal értesítse a rendőrséget a 112-es segélyhívó számon!**